KOMMISSIONEN FOR DE EUROPÆISKE FÆLLESSKABER 
KOM(94) 346 endelig udg. 
Bruxelles, den 07 09.1994 
Forslag til 
RÅDETS DIREKTIV 
om ændring af bilaget til direktiv 85/73/EØF 
om finansielmj», af velerinæiiindersogelse og -konlrol af produkter 
af animalsk oprindelse, der er omhaiullcl i bilag A til 
direktiv 89/662/1 :ØF og i direktiv 90/675/EØF 
(forelagt af Kommissionen) 
BEGRUNDELSE 
Ved Rådets direktiv 93/118/EF af 22. december 1993 om ændring af direktiv 85/73/EØF(,) 
fastsættes der almindelige bestemmelser for finansiering af veterinærkontrollen af animalske 
produkter fra EF eller importeret fra tredjelande. Der fastsættes regler for opkrævning af EF-
afgifter for fersk kød og fjerkrækød. Endvidere hedder det, at der for de øvrige animalske 
produkter fastsættes bestemmelser senere under hensyntagen til de særlige kendetegn ved de 
produkter, der skal kontrolleres, kontrollens karakter og til, om det af hensyn til konkurrencen er 
hensigtsmæssigt at fastsætte en EF-afgift. 
Ved dette forslag fastsættes de nødvendige bestemmelser for fiskerivarer, der er omfattet af Rådets 
direktiv 91/493/EØF af 22. juli 1991 om sundhedsmæssige betingelser for produktion og afsætning 
af fiskerivarer(2). Formålet er at afklare forholdene på dette område, hvor der er stor forskel på, 
hvordan finansieringen foregår. 
Ifølge forslaget skal der opkræves en afgift: 
af køberen ved landing eller første salg 
af forarbejdningsvirksomheden 
af importøren ved import fra tredjelande 
Principielt gælder de almindelige bestemmelser i direktiv 85/73/EØF. 
(1) EFT nr. L 340 af 31.12.1993, s. 15. 
(2) EFT nr. L 268 af 24.9.1991, s. 15. 
Forslag til 
RÅDETS DIREKTIV 
om ændring af bilaget til direktiv 85/73/EØF 
om finansiering af veterinærundersøgelse og -kontrol af produkter 
af animalsk oprindelse, der er omhandlet i bilag A til 
direktiv 89/662/EØF og i direktiv 90/675/EØF 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 85/73/EØF af 29. januar 1985 om finansiering af 
veterinærundersøgelse og -kontrol af produkter af animalsk oprindelse, der er omhandlet i bilag A 
til direktiv 89/662/EØF og i direktiv 90/675/EØF(1), senest ændret ved direktiv 93/118/EF(2), særlig 
artikel 6, stk. 1 og 2, 
under henvisning til forslag fra Kommissionen, og 
ud fra følgende betragtninger: 
Der mangler at blive fastsat regler for finansiering af veterinærkontrollen for andre produkter af 
animalsk oprindelse end kød omhandlet i Rådets direktiv 64/433/EØF(3), senest ændret ved direktiv 
92/5/EØF(4), 71/118/EØF(5), senest ændret ved direktiv 92/116/EØF(6) og 72/462/EØF(7), senest 
ændret ved forordning (EØF) nr. 1601/92(8); 
for at kontrolordningen for fiskerivarer kan fungere effektivt og for at undgå fordrejning af 
konkurrencevilkårene i denne sektor, bør der fastsættes sådanne regler for de fiskerivarer, der 
omhandles i Rådets direktiv 91/493/EØF af 22. juli 1991 om sundhedsmæssige betingelser for 
produktion og afsætning af fiskerivarer(9); 
(i) 
(2) 
(3) 
(4) 
(5) 
(6) 
(?) 
(8) 
(9) EFT nr. L 32 af 5.2.1985, s. 14. 
EFT nr. L 340 af 31.12.1993, s. 15. 
EFT nr. 121 af 29.7.1964, s. 2012/64. 
EFTnr. L 57 af 2.3.1992, s. 1. 
EFTnr. L 55 af 8.3.1971, s. 23. 
EFTnr. L 62 af 15.3.1993, s. 1. 
EFT nr. L 302 af 31.12.1972, s. 28. 
EFT nr. L 173 af 27.6.1992, s. 13. 
EFT nr. L 268 af 24.9.1991, s. 15. 
reglerne er fastsat under hensyntagen til fiskerivarernes særlige kendetegn, den kontrol, der skal 
føres i henhold til direktiv 91/493/EØF, og det forhold, at det konkurrencemæssigt er 
hensigtsmæssigt at fastsætte EF-afgifter; 
for kød fra tredjelande bør der tages hensyn til den dato, som er fastsat i Kommissionens 
beslutning 94/360/EF af 20. maj 1994 om mindre hyppig fysisk kontrol afsendinger af bestemte 
produkter, der skal indføres fra tredjelande i henhold til direktiv 90/675/EØF(10) -
UDSTEDT FØLGENDE DIREKTIV: 
Artikel 1 
I direktiv 85/73/EØF foretages følgende ændringer: 
1) Bilaget bliver til «Bilag I». 
2) I kapitel II, 2, i bilag I ændres «1. juli 1994» til «1. oktober 1994». 
3) Følgende indsættes som bilag II: 
«Bilag II» 
Afgifter for fiskerivarer, der omhandles i direktiv 91/493/EØF 
Kapitel I 
Fiskerivarer henhørende under kapitel I i direktiv 91/493/EØF 
Den afgift, der omhandles i artikel 1, stk. 1, andet led, første underled, fastsættes i henhold til 
artikel 1, stk. 2, på følgende måde: 
l.a. Medlemsstaterne opkræver en afgift for udgifter til den kontrol, som skal føres i henhold til 
- kapitel V,II,1, i bilaget til direktiv 91/493/EØF (organoleptisk kontrol) 
- kapitel V,II,2, i bilaget til direktiv 91/493/EØF (kontrol af parasitter). 
b. Den afgift, der omhandles i punkt A, fastsættes til 1 ECU/ton fiskerivarer. Den opkræves 
ved landing eller første salg og skal betales af første køber. For partier på under 1 ton er 
afgiften også 1 ECU. 
(10) EFT nr. L 158 af 25.6.1994, s. 41. 
2a. Medlemsstaterne opkræver en afgift for udgifter til den kontrol, som skal føres i henhold 
til: 
- kapitel V,I,3, i bilaget til direktiv 91/493/EØF (kontrol af virksomheder) 
- kapitel V,II,3, i bilaget til direktiv 91/493/EØF (kemisk kontrol) 
- kapitel V,II,4, i bilaget til direktiv 91/493/EØF (mikrobiologisk kontrol). 
b. Den afgift, der omhandles i punkt A, fastsættes til 1 ECU/ton fiskerivarer, der leveres til en 
virksomhed, som tilvirker eller forarbejder sådanne varer. Artikel 4 finder anvendelse. 
3. Medlemsstaterne opkræver et beløb, der svarer til de reelle udgifter, som er nødvendige til 
kontrol af fiskerivarer på virksomheder, som kun nedkøler, fryser, emballerer eller oplagrer 
fiskerivarer. Artikel 4 finder anvendelse. 
4. Hvis de afgifter, der er nævnt i nr. 1 og 2, skal betales af den samme fysiske eller juridiske 
person, kan medlemsstaterne opkræve afgifterne under ét. 
Kapitel II 
Fiskerivarer henhørende under kapitel II i direktiv 91/493/EØF 
1. For fiskerivarer, der omhandles i artikel 10, stk. 2, i direktiv 91/493ÆØF, gælder 
bestemmelserne i dette bilags kapitel I.l.A. 
2. For andre fiskerivarer end de i nr. 1 omhandlede fastsættes den afgift, der er nævnt i 
artikel 1, stk. 1, andet led, andet underled, i henhold til artikel 1, stk. 2, til et fast 
minimumsbeløb på 2 ECU/ton og mindst 30 ECU pr. parti, og dette minimumsbeløb 
opkræves ikke for mindre partier, der indføres i forbindelse med handel i grænseområder. 
Medlemsstaterne kan dog forhøje dette beløb, så det dækker de reelle udgifter. 
3. I forbindelse med de afgørelser, der omhandles i artikel 8, stk. 3, i direktiv 90/675/EØF, kan 
det efter samme procedure vedtages, at de beløb, der er fastsat i nr. 2, skal nedsættes under 
hensyn til, hvor hyppigt kontrollen skal føres. 
Når disse afgørelser træffes, tager Kommissionen hensyn til de garantier, som tredjelandene 
giver med hensyn til at acceptere regional i seringsprincippet og andre EF-principper. 
4. Den afgift, der er nævnt i nr. 2, skal betales af importøren og opkræves ved det toldsted, 
som grænsekontrolstedet sorterer under.» 
Artikel 2 
1. Medlemsstaterne sætter de nødvendige love og administrative bestemmelser i kraft for at 
efterkomme dette direktiv senest to dage efter ikrafttrædelsen, for så vidt angår artikel 1, 
nr. 2, og senest den 31. december 1995, for så vidt angår de øvrige bestemmelser. De 
underretter straks Kommissionen herom. 
Når medlemsstaterne vedtager disse bestemmelser, henvises der deri til dette direktiv, eller 
de ledsages ved offentliggørelsen af en sådan henvisning. De nærmere regler for denne 
henvisning fastsættes af medlemsstaterne. 
2. Medlemsstaterne meddeler Kommissionen teksten til de vigtigste nationale retsforskrifter, 
som de udsteder på det område, der er omfattet af dette direktiv. 
Artikel 3 
Dette direktiv træder i kraft på dagen for offentliggørelsen i De Europæiske Fællesskabers 
Tidende. 
Artikel 4 
Dette direktiv er rettet til medlemsstaterne. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(94) 346 endelig udg 
DOKUMENTER 
DA 03 
Katalognummer: CB-CO-94-359-DA-C 
ISBN 92-77-72036-0 
Kontoret for De Europæiske Fællesskabers Officielle Publikationer 
L-2985 Luxembourg